Tojikistonda yosh jurnalistlar o'z kasbidan cho'chib qolgan
Tahlilchilar fikricha, Tojikistonda universitetni endigina tugatgan yosh jurnalistlar uchun imkoniyat-sharoit yaratilmagan. Jurnalistla
Tojikistonda jurnalistlarga bosim tez-tez takrorlanadigan bo’lib qolgan. Suddabiror jurnalist oqlanganini hali hech kim eshitmagan. Bu esa yoshjurnalistlarni cho’chitib qo’ymoqda. Tojikistonda yosh jurnalistlar kursinitugatayotgan Umida Hamadiyevaning aytishicha, jurnalistlarga tazyiq kuchaygan. “Yetishib borayotgan jurnalistlar haqida vahimali gaplarni eshitmoqdamiz.Masalan, necha yildan beri matbuotga katta hissa qo’shib kelayotgan, “So’g’d”gazetasining asl egasi Mahmudjon Dadaboyev o’zi barpo qilgan gazetani qaytaribolish uchun bir yil sudlashdi. Buni jurnalistlarni himoya qiladigan qonunningsustligidan deb bilaman”, - deydi Umida Hamadiyeva. “Faraj” nomli mustaqil gazetada ishlovchi yosh jurnalist fikricha, ularga yildahech bo’lmasa 2-3 bor mutasaddi tashkilotlar xodimlari dakki berib turadi.Uning so’zlariga ko’ra, keyingi uch yil orasida o’nlab jurnalistlar ustidanmahkama jarayonlari o’tgan. Tojikistonlik o’zbek qalamkashi Bobura Xidirova matbuotga bosim azaldanbo’lganini ta’kidlar ekan, kurashdan qaytmaslik kerak deydi. “Haqiqiy jurnalistning vazifasi qanday vaziyat bo’lishidan qat’iy nazar,haqiqatni yuzaga chiqarishdir. Men bilgan jasoratli jurnalistlardan biri -ustozimiz Tursunali Aliyev ustidan yozgan felyetonlari uchun jinoiy ishochildi. Ammo qiyinchiliklar bo’lishiga qaramay u hamon kurashmoqda”, - deydiBobura Xidirova. Jurnalist O’tkiriyning aytishicha, respublika ommaviy axborot vositalaridayoshlar soni keyingi ikki yilda tez ko’paymoqda. “Bu ko’proq radio-televideniyeda seziladi. Hukumat matbuotida esa haligachaeski odamlar va eski uslub hukmronlik qilmoqda. Yoshlar esa yangi dunyotalablari asosida o’qitilmaydi. Jurnalistlar uyushmasi yosh jihatdan keksayibbormoqda. Uyushmada keraksiz kishilar ko’payib ketgan”, - deydi O’tkiriy. Umida Hamadiyeva redaksiyalardagi e’tiborsizlik va nopisandlik isho’rganayotgan yoshlarga ta’sir qilishini ta’kidlaydi. Uning aytishicha,Tojikistonda bugungi kunda yosh jurnalistlar uchun imkoniyatlar deyarli yo’q. Chunki ish o’rganish uchun tahririyatlarga borgan yoshlar o’z malakalariniamalda qo’llay olmagan. “Biz tahririyatga qanday borgan bo’lsak, o’shanday qaytib keldik”, - deydi u. Umida bilan birga o’qiyotgan Bobura esa imkoniyat va kelajak o’z qo’llaridaekaniga ishonadi. “Men praktika davomida bir necha redaksiyalarga bordim. U yerda ustozlarimko’rsatayotgan g’amxo’rliklarni imkoniyat deb qabul qilaman. Harakat qilganinson o’zi uchun albatta imkoniyat yaratadi”, - deb fikrlaydi Bobura. O’tkiriyning fikricha, Tojikistonda jurnalistlar o’z huquqini himoya qilishgajur’at qila olmaydi. Soha bo’yicha huquqshunoslar va huququy tajribaningyo’qligi yosh jurnalistlar kelajagiga salbiy ta’sir qiladi.